5 ವರ್ಷದಲ್ಲಿ ಹಣ ಡಬಲ್ – 150 ಜನರಿಗೆ ಪಂಗನಾಮ ಹಾಕಿದ ಕಂಪನಿ

ಬೀದರ್: ಹಣ ಡಬಲ್ ಮಾಡಿಕೊಡುವುದಾಗಿ ಹೇಳಿ ದುಡ್ಡು ಕಟ್ಟಿಸಿಕೊಂಡು “ಗ್ರೀಮ್ ಹೋಮ್ ಅಂಡ್ ಫಾಮ್9 ಹೌಸ್” ಎಂಬ ಖಾಸಗಿ ಕಂಪನಿ ಗಡಿ ಜಿಲ್ಲೆಯ 100 ರಿಂದ 150 ಜನರಿಗೆ ಮಹಾದೋಖಾ ಮಾಡಿದೆ. ಪಾಲಿಸಿ ಕಟ್ಟಿದ ಜನರು ಏಜೆಂಟ್ ಮನೆಗೆ ಹೋಗಿ ಇಂದು ಚಳಿ ಬಿಡಿಸಿದ ಘಟನೆ ನಗರದ ಕುಂಭಾರವಾಡ ಕಾಲೋನಿಯಲ್ಲಿ ನಡೆದಿದೆ.

ಹೆಂಡತಿ ಕೃಷಿ ಇಲಾಖೆ ಹಾಗೂ ಪತಿ ರಾಮಪ್ಪ ಪಶು ಇಲಾಖೆಯಲ್ಲಿ ಕೆಲಸ ಮಾಡುತ್ತಿದ್ದರು. ಗ್ರೀಮ್ ಹೋಮ್ ಅಂಡ್ ಫಾಮ್9 ಹೌಸ್ ಎಂಬ ಕಂಪನಿಯಲ್ಲಿ ಹಲವು ತಿಂಗಳ ಹಿಂದೆ ದಂಪತಿ ಏಜೆಂಟಾಗಿ ಕೆಲಸ ಮಾಡುತ್ತಿದ್ದರು. ಇವರa ಮನೆಯ ಬಳಿ ಹಣ ಕಳೆದುಕೊಂಡವರು ಮುತ್ತಿಗೆ ಹಾಕಿದ್ದಾರೆ.

5 ವರ್ಷದಲ್ಲಿ ಹಣ ಡಬಲ್ ಆಗುವ ಆಸೆಯಿಂದ ನೂರಾರು ಜನರು ಪ್ರತಿ ತಿಂಗಳು 500 ರಿಂದ 2000 ವರೆಗೆ ದುಡ್ಡು ಕಟ್ಟಿದ್ದರು. ಈಹ ಖಾಸಗಿ ಕಂಪನಿ ಮುಚ್ಚಿಕೊಂಡು ಹೋದ ನಂತರ ಇದು ಬೋಗಸ್ ಅಂಥಾ ಗೊತ್ತಾಗಿ ಜನರು ಕಂಗಾಲಾಗಿದ್ದಾರೆ. ಇಂದು ಏಜೆಂಟ್ ರಾಮಪ್ಪ ಮನೆ ಖಾಲಿ ಮಾಡುವ ವಿಷಯ ತಿಳಿದು ಆಕ್ರೋಶಗೊಂಡ ಜನರು, ಮನೆ ಬಳಿ ಹೋಗಿ ನಮ್ಮ ಹಣ ನಮಗೆ ವಾಪಸ್ ಕೊಡಿಸಿ ಎಂದು ಎಜೆಂಟ್ ಗೆ ಚಳಿ ಬಿಡಿಸಿದ್ದಾರೆ.

ಜನರು ಮನೆ ಮುಂದೆ ಬಂದು ಎಜೆಂಟ್ ರಾಮಪ್ಪ ವಿರುದ್ಧ ದಿಕ್ಕಾರ ಕೂಗಿದ್ದಾರೆ. ಹಣ ಡಬಲ್ ಮಾಡಿಕೊಡುವ ಆಸೆ ಹೇಳಿ ಇಂದು ರಾಮಪ್ಪ ಮನೆ ಖಾಲಿ ಮಾಡುತ್ತಿದ್ದಾನೆ ಎಂದು ಹಣ ಕಟ್ಟಿದವರು ಹೇಳುತ್ತಿದ್ದಾರೆ. ಇತ್ತ ಎಲ್ಲರು ನಮ್ಮ ಜೊತೆ ಕೈ ಜೋಡಿಸಿ ನಾನು ಕೂಡಾ ಕಂಪನಿ ಜೊತೆ ಮಾತನಾಡಿ ಹಣ ವಾಪಸ್ ಕೊಡಿಸುತ್ತೆನೆ ಎಂದು ಎಜೆಂಟ್ ಪುತ್ರ ಹಣ ಕಟ್ಟಿದವರಿಗೆ ಭರವಸೆ ನೀಡುತ್ತಿದ್ದಾನೆ.